CELEX: 62020TN0022
Language: el
Date: 2020-01-13 00:00:00
Title: Υπόθεση T-22/20: Προσφυγή της 13ης Ιανουαρίου 2020 – IB κατά EUIPO

2.3.2020   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 68/64
            
         
      Προσφυγή της 13ης Ιανουαρίου 2020 – IB κατά EUIPO
      (Υπόθεση T-22/20)
      (2020/C 68/72)
      Γλώσσα διαδικασίας: η γαλλική
      
         Διάδικοι
      
      
         Προσφεύγων: IB (εκπρόσωπος: N. de Montigny, δικηγόρος)
      
         Καθού: Γραφείο Διανοητικής Ιδιοκτησίας της Ευρωπαϊκής Ένωσης
      
         Αιτήματα
      
      Ο προσφεύγων ζητεί από το Γενικό Δικαστήριο:
      
                  —
               
               
                  να ακυρώσει την απόφαση περί ανακλήσεως της ΑΔΑ της 14ης Μαρτίου 2019·
               
            
                  —
               
               
                  να καταδικάσει το καθού στα δικαστικά έξοδα.
               
            
         Λόγοι ακυρώσεως και κύρια επιχειρήματα
      
      Προς στήριξη της προσφυγής του, ο προσφεύγων προβάλλει τους ακόλουθους λόγους.
      
                  —
               
               
                  Λόγους ακυρώσεως σχετικούς με την οριστική περάτωση της διαδικασίας κήρυξης αναπηρίας. Ο προσφεύγων προβάλλει συναφώς κατάχρηση εξουσίας, υπηρεσιακό πταίσμα και παράβαση του καθήκοντος αμεροληψίας, αντικειμενικότητας και ουδετερότητας·
               
            
                  —
               
               
                  Λόγους ακυρώσεως σχετικούς με την επιβληθείσα πειθαρχική ποινή. Ο προσφεύγων προβάλλει συναφώς παρατυπία της διαδικασίας, παράβαση του άρθρου 22 του παραρτήματος IX του Κανονισμού Υπηρεσιακής Καταστάσεως των υπαλλήλων της Ευρωπαϊκής Ένωσης, κατάχρηση εξουσίας, μη τήρηση της εμπιστευτικότητας της έκθεσης της OLAF για τα σημεία της έρευνας στα οποία δεν δόθηκε συνέχεια, υιοθέτηση ισχυρισμών σε σχέση με τους οποίους η έρευνα περατώθηκε χωρίς να δοθεί συνέχεια και παραβίαση του τεκμηρίου της αθωότητας. Ο προσφεύγων προβάλλει επίσης παράβαση του άρθρου 10 του παραρτήματος IX του ΚΥΚ, προσβολή των δικαιωμάτων άμυνας, πρόδηλο σφάλμα εκτιμήσεως των κριτηρίων του άρθρου 10 του παραρτήματος IX του ΚΥΚ και έλλειψη αιτιολογίας.